
EH Bildu-Nafarroa taldeko foru parlamentari Eneka Maiz Ulaiar andreak, Nafarroako Parlamentuko Erregelamenduaren babesean, Hezkuntza Departamentuari eskatzen dio galdera hauei idatziz erantzun diezaien.
Uharteko Virgen Blanca ikastetxeko Zumedia APYMAk kezka adierazi du ikastetxe horretan lanean hasi berria den irakasle baten aurrekariengatik eta horrek haien seme-alabengan izan dezakeen eraginagatik. Izan ere, Atarrabiako Atargi ikastetxeko familiek, 2024-2025 ikasturtean, protesta egin zuten irakasle horrek ikasleekin ustez izan zuen jarrera salatzeko.
– Irakasle horrek zein ikastetxetan du plaza?
– Zein da irakasle horren lan-egoera? Noiz arte?
– Zein neurri hartu ditu Hezkuntza Departamentuak ikastetxean sortutako egoera hori bideratzeko?
– Zein tresna edo protokolo du Hezkuntza Departamentuak horrelako egoeretan hezkuntza-kalitatea, konfiantza eta segurtasuna beteko direla bermatzeko?
– Salbuespenezko neurriak hartu behar izan direla ikusirik, Hezkuntza Departamentuak berma dezake irakasle horrek bere lana ongi egiteko ezaugarriak betetzen dituela?
– Salbuespenezko neurriak hartu behar izan direla ikusirik, Hezkuntza Departamentuak baloratu al du formularik (eginkizun-zerbitzua…) irakasle hori ikasleen arreta zuzenik gabeko eginkizunetan kokatzeko?

